**SURICATA**

**AMPTELIKE NUUSBRIEF VAN HOËRSKOOL MONTANA**

Tel: (023) 347-0476 E-pos: hoof@monties.co.za

Faks: (086 464 6983) Web-tuiste: www.monties.co.za

Facebook: Montie Montana

**NUUSBRIEF 1 VAN 2018**

**UIT DIE HOOF SE KANTOOR**

Die jaar het met só ‘n spoed weggespring, ‘n klomp emosies is beleef en dit voel skoon of die jaar al ‘n paar maande aan die gang is. Baie welkom terug aan elkeen van u, elke nuwe leerder en ouer asook al die ou staatmakers. Ons wil veral die Minderkatte (gr. 8’s) en hulle ouers, hartlik verwelkom by die meerkatfamilie. Mag 2018 ‘n hoogtepunt vir u, u kind en die skool wees en mag die Here elkeen van ons seën met voorspoed en geluk. Mag die venootskap tussen leerder, onderwyser en ouer so sterk wees dat Hoërskool Montana ongekende hoogtes bereik.

Elkeen van die personeel verbonde aan Hoërskool Montana besef dat ouers hul kosbaarste juwele aan ons toevertrou. Ons glo dat ons elkeen van hierdie kosbare juwele sal “slyp” tot die waardevolste juwele in die samelewing.

Die jaar het op ‘n hoogtepunt afgeskop met die 2017 matrieks se uitslae waarop ons baie trots is. Baie geluk aan elke matrikulant van 2017. Julle het voorwaar gewys dat dit nie is hoe ‘n mens begin nie, maar hoe jy eindig!

*(Sien opsomming aan die onderkant van die bladsy*. )

Baie sterkte aan elke leerder met die toetsreeks, mag jy jou persoonlike doelwitte oortref! Soos in sport, is daar geen kortpad vir sukses nie, slegs harde werk verseker dit..........

**GEDAGTES BEPAAL ‘N MENS SE LEWE**

Ons tema vir die week was, “Gedagtes bepaal ‘n mens se lewe.” Dit het my onmiddellik aan die Prediker laat dink. Die Prediker was iemand wat alles oordink het en dan gesê het: “Alles kom tot niks, tot niks”. Wanneer dinge in die lewe nie altyd loop soos jy dit wil nie, kan ’n mens maklik glo soos die Prediker sê.

Vir die Christen is sy gedagtewêreld uiters belangrik, want dit wat binne ons is, kom tot uiting in ons gedagtes. As jy dit kan regkry om jou gedagtes vol te maak met mooi dinge, sal jy dit kan regkry om positief te lewe.

As jy jou gedagtes vul met die dinge wat die Bybel aan jou voorhou – alles wat waar is, alles wat edel is, alles wat reg is, alles wat rein is, alles wat “prysenswaardig” is – sal jy agterkom dat jou hele lewe aan Christus gehoorsaam sal word. Jy groei altyd in die rigting waarin jou gedagtes jou lei, sê Marcus Aurelius. Oor hierdie rigting kan net jy besluit.

|  |
| --- |
| **MATRIEKUITSLAE 2017**   * 88 Leerders het die NSS-eksamen afgelê * 100% slaagsyfer is behaal (Montana is 1 van 14 skole in die Wynlanddistrik, wat uit 60 skole bestaan) * Al die leerders (100%) kwalifiseer om aan ‘n tersiêre instelling te studeer. * 83% leerders kwalifiseer om aan ‘n universiteit te studeer vir ‘n Baccalaureus Graad. * 92% van die leerders behaal ‘n gemiddeld van meer as 50% * Al die vakgemiddeldes is ver bokant die Wes-Kaap gemiddeld vir die betrokke vakke. * Afrikaans Huistaal het die negende beste uitslag op nasionale vlak – van al die skole in die land! * 12 Leerders behaal ‘n gemiddelde A-simbool  1. Meghan Smith 93.83% 2. Anke Vlok 91.7% 2. Chanél de la Rosa 90.3% 4. Emma Bosman 89,6% 3. Maryna Adshade 85.4% 6. Lizelle Nieuwoudt 84,1% 4. Muller le Roux 84.0% 8. Karla Taljaard 83.1% 5. Aidan Forbes 82.0% 10. Izelle Viljoen 80.9% 6. Corinne Baron 80.7% 12. Carla Steyn 80.0% |

|  |  |
| --- | --- |
| **ONS VERWELKOM**  Die volgende onderwyspersoneel het vanjaar by Monties aangesluit:   * Me Anna-Marie Koen - Wiskunde en Wiskundige Geletterdheid. Me Koen gaan die o.16-hokkie-dogters afrig. Sy is ook aangestel as Hokkie-organiseerder. * Me Phildene Lourens - Geografie, SW en LO-prakties. Me Lourens gaan die eerste seunshokkiespan afrig en rig ook gewigstoot en skyfwerp af. * Mnr Marco le Roux - Doen sy onderwys internskap by Hoërskool Montana   Ons vertrou dat u gelukkig sal wees by ons en dat dit die begin van ‘n lang verbintenis sal wees. | |
| **BUITEKURIKULÊRE AKTIWITEITE**  Baie geluk aan elkeen van hierdie leerders wat die afgelope vakansie, die provinsie en skool by die SA’s verteenwoordig het: | |
| **JUKSKEI**  Die volgende leerders behaal ‘n 3de plek in die Plaatafdeling by die SA Junior Kampioenskappe te Kroonstad gedurende die Desembervakansie:  Carli Jacobs en Nikita Robertson  Die o.16 meisiespan wat bestaan uit Mekyla Scholtz en Berna van der Walt verower die goue medalje by die SA Junior Kampioenskappe waar Berna ook ‘n silwer medalje verower in die gemengde pare afdeling.  Berna van der Walt verwerf verder ook haar SA Kleure vir Jukskei en is opgeneem in die toerspan na Namibië. | **SKAAK**  [Image result for chess](http://www.google.co.za/url?sa=i&rct=j&q=&esrc=s&source=images&cd=&cad=rja&uact=8&ved=0ahUKEwi-h7unsfDYAhWlDMAKHcBGAiQQjRwIBw&url=http://www.toyhalloffame.org/toys/chess&psig=AOvVaw3q_LGYyf-h-k5SUqPpCc5O&ust=1516875922261471)Tydens die SA Kampioenskappe wat gedurende die Desembervakansie in Boksburg gehou is, word Mari Giani aangewys as die beste bord 6-speler vir meisies o.16. |
| **BUITESPORTSOORTE**  [Image result for sport](http://www.google.co.za/url?sa=i&rct=j&q=&esrc=s&source=images&cd=&cad=rja&uact=8&ved=0ahUKEwj2_8zLsvDYAhXoJ8AKHYmGB-4QjRwIBw&url=http://cliparting.com/free-sports-clip-art-11596/&psig=AOvVaw1JdnGqj_LpuhgETGjS6_Gp&ust=1516876107473104)Alle inligting rakende buitesport, jaarprogramme, deelname aan kompetisies en uitslae moet na [swartduplessis@gmail.com](mailto:swartduplessis@gmail.com) ge-epos word. Alle uitslae moet asseblief Sondae voor 20:00 gestuur word sodat dit Maandae tydens Saal bekendgemaak kan word. | |
| **KAFETERIA EN NASKOOLSENTRUM**  Die kafeteria is vanaf Januarie onder die bestuur van Mannas Spyseniering  Buiten die ander eetgoed en lekkernye, is gekookte etes beskikbaar. Leerders wat van die naskoolsentrum gebruik maak of vir die sportoefeninge wag, kan vooraf etes bestel, soos hieronder aangedui. U is selfs welkom om vir u huisgesin etes te bestel.  Die spyskaart is op die Facebookblad “Mannas en Monties” beskikbaar en bestellings kan geplaas word deur ‘n boodskap na 082 522 6140 te stuur of per e-pos na [mannaspyseniering@gmail.com](mailto:mannaspyseniering@gmail.com) te stuur. Indien u ‘n bestelling plaas, moet u asseblief net seker maak dat u noem dat die bestelling vir Montana is. Etes kan vanaf 12:00 by die kafeteria afgehaal word.  Vir verdere inligting kan u vir Manna Spyseniering kontak op 082 522 6140.  Die **naskoolsentrum** is Maandae tot Donderdae oop vanaf 14:30 tot 16:30 waartydens die leerders kan sit en huiswerk doen, navorsingstake vanaf die internet doen of sit en lees. Indien leerders voor 16:00 verskoon moet word, moet ‘n skriftelike versoek van die ouers aan die toesighouer voorsien word.  Leerders wat vir sportoefeninge wag, is ook welkom om van die gerief gebruik te maak.  Vir die beskikbaarheid van internettoegang en die toesig is R10 per dag betaalbaar. Die gelde moet by me Debbie Jooste inbetaal word. Vir EFT gebruik u u kind se naam as verwysing op die skoolrekeningnommer.  Me Cilliers moet die voorafgaande week op ‘n Donderdag per WhatsApp (082 835 1733) in kennis gestel word indien u kind van die naskoolsentrum gebruik gaan maak. | |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **AKADEMIESE TOP TIEN: 2017**  Veels geluk aan die onderstaande leerders met die puik akdemiese prestasies aan die einde van 2017:   |  |  |  |  |  |  |  | | --- | --- | --- | --- | --- | --- | --- | | **GRAAD 8** | | |  | **GRAAD 9** | | | | 1 | Hendré Jacobs | 92.3 |  | 1 | Carli Jacobs | 93.2 | | 2 | Aasiyah Isaacs | 87.0 |  | 2 | Chevonne Ashley | 91.6 | | 3 | Roché Cupido | 84.8 |  | 3 | Talisa van Wyk | 91.3 | | 4 | Mari Giani | 82.9 |  | 4 | Krislie Fourie | 85.6 | | 5 | Anjé Viljoen | 78.8 |  | 4 | Niel Fourie | 85.6 | | 6 | Franké Cupido | 78.7 |  | 6 | Johann Victor | 84.9 | | 7 | Daniël du Toit | 75.8 |  | 7 | Berna van der Walt | 83.4 | | 8 | Wynand van Zyl | 75.6 |  | 8 | Baredine Swanepoel | 83.3 | | 9 | Elca Rossouw | 74.6 |  | 9 | Martli Theron | 82.6 | | 10 | Janae Snyman | 74.2 |  | 10 | Mari van der Merwe | 79.1 |  |  |  |  |  |  |  |  | | --- | --- | --- | --- | --- | --- | --- | | **GRAAD 10** | | |  | **GRAAD 11** | | | | 1 | Suné-Mari Viviers | 90.8 |  | 1 | Francois Jacobs | 94.0 | | 2 | Pierre le Roux | 90.1 |  | 2 | Mia Joubert | 90.0 | | 3 | Lezanne Louw | 88.4 |  | 3 | Bianca Coetzee | 87.7 | | 4 | Junné Pienaar | 85.6 |  | 4 | Joré van Wyk | 85.4 | | 5 | Mia Viljoen | 82.0 |  | 5 | Jean Esterhuyse | 85.1 | | 6 | Salomé Smith | 81.8 |  | 6 | Inge Fourie | 84.4 | | 7 | Mia Barnard | 76.8 |  | 7 | Annika Behrens | 82.7 | | 8 | Jacolene van Huyssteen | 75.7 |  | 8 | André Venter | 82.5 | | 9 | Aimeé Beukes | 75.5 |  | 8 | Tamryn Jordaan | 82.5 | | 10 | Tamlyn Louw | 74.7 |  | 9 | Marcell Meyer | 81.2 | |
| **MATRIEKAFSKEIDGELDE**  U het reeds daarvan kennis geneem dat u vanaf gr8 matriekafskeidgelde kan betaal.  [Image result for money](http://www.google.co.za/url?sa=i&rct=j&q=&esrc=s&source=images&cd=&cad=rja&uact=8&ved=0ahUKEwjF9-PasPDYAhWoIcAKHWVQAvMQjRwIBw&url=http://www.thehindu.com/opinion/op-ed/why-is-your-money-worth-so-much/article19253787.ece&psig=AOvVaw1dYodoaJREsV3FUFKYQBaN&ust=1516875738941908)  Hierdie gelde moet nie in die skoolfondsrekening betaal word nie, maar wel in die volgende rekening:  Hoërskool Montana Trustfonds  Nedbank, Mountain Mill  Takkkode: 141 005  Rekening Nr: 100 329 7196  Verwysing: M/Afskeid + u kind se naam |
| **ONDERSTEUNINGSPROJEKTE**  Wanneer u aankope by die volgende instansies doen, verkry die skool voordeel daarvan:  **Q-Spar** in die Quenets Arkade: wanneer aankope daar gedoen word, kan u u strokie in die “Montana” kassie gooi en die skool ontvang voordele daaruit.  **My School-kaart**: kan by verskeie instansies gebruik word waarna die skool ook fondse ontvang.  **Worcester Nissan**: Vir elke liter brandstof wat u ingooi, ontvang die skool ook ‘n persentasie terug.  **We-Benefit**: ‘n aanlynstelsel soos Take-Alot.com waar die skool ook ‘n persentasie ontvang. |
| **SKOOL COMMUNICATOR**  Om die skool se *communicator* op u rekenaar of slimfoon te aktiveer, volg asseblief die volgende stappe:   * Google D6 Communicator * Download * Voltooi u en u kind se besonderhede * Kies skool – HS Montana |

|  |
| --- |
| **SPORT/LO-DRAG**  Die LO-drag gaan vanaf vanjaar, by die verskillende sportsoorte gebruik word. Leerders kan volgende Woensdag en Donderdag tussen 14:00 en 15:00 klere aanpas en betaal. Daarna sal die bestelling geplaas word. |

|  |  |  |  |  |  |
| --- | --- | --- | --- | --- | --- |
| **DAGBOEK: 29 JANUARIE – 10 FEBRUARIE** | |  | |  | |
| 29 Jan : **Dag 3**  Gholf:  30 Jan: **Dag 4**  Krieket: Dogters vs Esselenpark (tuis)  31 Jan: **Dag 5**  01 Feb: **Dag** **6**  [http://www.bloopdiary.com/image/diary.gif](http://www.google.co.za/url?sa=i&rct=j&q=&esrc=s&frm=1&source=images&cd=&cad=rja&docid=OgDMjfEpyQXPoM&tbnid=FHrGrhKPo_ZirM:&ved=0CAUQjRw&url=http://www.bloopdiary.com/&ei=SM-IUeLPGqed0wWR9ICoDg&v6u=https://s-v6exp1-ds.metric.gstatic.com/gen_204?ip=196.209.230.79&ts=1367920414954412&auth=ig23d3mt2tfnsx4iwhdxasnqbgcjowbf&rndm=0.43049511062322676&v6s=2&v6t=1365&bvm=bv.45960087,d.d2k&psig=AFQjCNGOiY0xepOCbIw-VyXStHRie8USfw&ust=1368006814997718) **Toets 1 (Afr)**  Krieket: o.15 vs DVG (tuis)  02 Feb: **Kleure-atletiek**  Tennis vs HTS  03 Feb: Toutrek: Robertson  Fietsry: SA Cup (XCO)  Krieket: o.19 vs Robertson (tuis)  05 Feb: **Dag 1**  **Toets 2 (Eng)**  Gholf: Robertson | 06 Feb: **Dag 2**  Krieket: Dogters vs Bredasdorp (tuis)  07 Feb: **Dag 3**  08 Feb: **Dag 4**  **Toets 3**  Tennis: Dubbelstoernooi (Bredasdorp)  Krieket: o.15 vs Robertson (weg)  09 Feb: Dag 5  Tennis: 1ste vs Charlie Hofmeyer  2de vs DVG (tuis)  Dubbelstoernooi (Bredasdorp)  10 Feb: Atletiek: Sone byeenkoms  Krieket: o.19 vs Piketberg  Tennis: Dubbelstoernooi (Bredasdorp) |  |  | |

**GEDAGTE VIR DIE WEEK:**

Gedagtes bepaal ‘n mens se lewe:

Wees versigtig wat jy dink; dit word jou woorde.

Wees versigtig wat jy sê; dit word jou aksies.

Wees versigtig wat jy doen; dit word jou gewoontes.

Wees versigtig met jou gewoontes, dit vorm jou karakter.

Frank Outlaw

ONMOONTLIK IS SLEGS ‘N OPINIE

 Geniet die naweek.




**D J Diedericks**

SKOOLHOOF







[](http://www.afrimat.co.za/documents/AnnualReports/Integrated-Annual-Report-2016.pdf)[](http://www.pwc.co.za/en.html)